stanford-oval/wikipedia huggingface dataset:
Deck Nine
הערות שוליים

↑  בוב מוק, Louisville company tries to leave mark in video game world, אתר Denver Business Journal, ‏20 בנובמבר 2005 (באנגלית)
↑  כריס רופר, Pain is Coming, אתר IGN, ‏7 בנובמבר 2007 (באנגלית)
↑  פרנק קרון, Pain brings pleasure on the PlayStation Network, אתר Ars Technica, ‏30 בנובמבר 2007 (באנגלית)
↑  ארנסט סוולי, Pain Tops 2008 PSN Download List, אתר Wired, ‏30 בדצמבר 2008 (באנגלית)
↑  לוק פלונקט, Open Up For A Strong Dose Of PSN Stats, אתר Kotaku, ‏26 בינואר 2009 (באנגלית)
↑  אנדרו יון, Rumor: PAIN developer Idol Minds lays off more than half of staff, אתר Engadget, ‏21 באוקטובר 2009 (באנגלית)
↑  בריאן סרנסט, PS3 PAIN Developers Hit With Lay-Offs?, אתר Kotaku, ‏21 באוקטובר 2009 (באנגלית)
↑  Staff‏, Pain Developer Idol Minds Cuts Staff, אתר Gamasutra, ‏21 באוקטובר 2009 (באנגלית)
↑  מייק סצ'רם, Ruin preview: Hack and social, אתר Engadget, ‏7 ביוני 2011 (באנגלית)
↑  אולי וולש, Ruin announced for Vita and PS3, אתר EuroGamer, ‏7 ביוני 2011 (באנגלית)
↑  פרד דוטון, Vita/PS3 RPG Ruin gets a new name, אתר EuroGamer, ‏13 בינואר 2012 (באנגלית)
↑  פרד דוטן, Sony takes Pain developer off Warrior's Lair, אתר EuroGamer, ‏2 באפריל 2012 (באנגלית)
↑  ג'יימס בריתמן, Sony pulls Pain studio Idol Minds off Warrior's Lair project, אתר GamesIndustry.biz, ‏2 באפריל 2012 (באנגלית)
↑  טרייסי ליאן, Sony cancels Warrior's Lair on PS Vita and PS3, אתר Polygon, ‏3 ביולי 2013 (באנגלית)
↑  קולין מוריארטי, Warrior’s Lair on PS3 and Vita Has Been Cancelled, אתר IGN, ‏3 ביולי 2013 (באנגלית)
↑  אלכס וורו, Pain dev Idol Minds rebrands and shifts focus to 'narrative-driven' games, אתר Gamasutra, ‏31 במאי 2017 (באנגלית)
↑  כריסטופר דרינג, Pain developer Idol Minds rebrands to focus on narrative, אתר GamesIndustry.biz, ‏1 ביוני 2017 (באנגלית)
↑  סאל רומנו, Pain developer rebrands as narrative-driven Deck Nine, to reveal new entry in acclaimed franchise at E3 2017, אתר Gematsu, ‏31 במאי 2017 (באנגלית)
↑  קתרין בריין, Idol Minds re-brands as Deck Nine Games, working on a 'new addition to a critically acclaimed franchise', אתר MCV, ‏1 ביוני 2017 (באנגלית) (ארכיון)
↑  סמית סקאר, Report: Life is Strange prequel leaked, אתר Polygon, ‏1 ביוני 2017 (באנגלית)
↑  מת קים, The Life is Strange Prequel Screenshots Leak Online, אתר US Gamer, ‏1 ביוני 2017 (באנגלית)
↑  ג'סטין מהבוביאן-ג'ונס, Life is Strange prequel could also be on the way, leaked images suggest, אתר Digital Spy, ‏5 ביוני 2017 (באנגלית)
↑  ג'ייסון סצ'ריר, Images Of Apparent Life Is Strange Prequel Pop Up, אתר Kotaku, ‏1 ביוני 2017 (באנגלית)
↑  ג'יימס אוקנור, Life is Strange’s three-part prequel, Before The Storm, announced, אתר VG24/7, ‏11 ביוני 2017 (באנגלית)
↑  ג'יימס דבנפורט, Life is Strange: Before the Storm is releasing its first episode this August, אתר PC Gamer, ‏11 ביוני 2017 (באנגלית)
↑  אליס אוקונר, Life Is Strange: Before the Storm starts in August, אתר Rock Paper Shotgun, ‏12 ביוני 2017 (באנגלית)
↑  סמית סקאר, Life is Strange prequel Before the Storm debuts this summer (update), אתר polygon, ‏11 ביוני 2017 (באנגלית)
| --- | --- |
בקרת זהויות :  VIAF: 5867154198325420230002   WorldCat (עם VIAF): 5867154198325420230002
1897 ברוסיה

| 0 | 1 | 2 | 3 |
| --- | --- | --- | --- |
| «««  1896   1895  1894 |  דגל רוסיה | 1897  ברוסיה |  »»»  1898   1899   1900 |
כל ערכי השנים ברוסיה • אירועים בולטים בעולם ב-1897 פורטל רוסיה • לוח שנה של שנת 1897
שנת 1897 ברוסיה היא השנה השנייה לשלטונו של ניקולאי השני והשנה ה-176 להקמת האימפריה הרוסית והשנה ה-284 לשלטונה של שושלת רומנוב.
מנהיגים

מונרך - ניקולאי השני
ראש ממשלת האימפריה הרוסית - איוואן דורנובו
אירועים

14 בינואר - עמנואל לסקר מנצח את יריבו וילהלם שטייניץ באליפות העולם בשחמט שנערכה במוסקבה.
9 בפברואר - יום מפקד אוכלוסין.
19 ביוני - קונסטנטין סטניסלבסקי וולדימיר נמירוביץ'-דנצ'נקו מסכמים להקים את התיאטרון האמנותי של מוסקבה.
7 באוקטובר - הקמת הבונד.
אירועים > ללא תאריך

לראשונה נערכה אליפות רוסיה בהחלקה אמנותית, הזוכה הראשון הוא אלכסנדר פנשין.
הקמת מטרו-ואגונמאש, אחד ממפעלי הרכבות הראשונים במדינה
הקמת מועדון הכדורגל HIFK בהלסינקי, הדוכסות הגדולה של פינלנד
נערך מפקד האוכלוסין של האימפריה הרוסית, הראשון מסוגו והיחיד בתולדות האימפריה.
.Acer Inc

| --- | --- |


 נתונים כלליים
 סוג:  חברה ציבורית
 בורסה:  בורסת טייוואן (18 בספטמבר 1996–2353) 
 מייסדים:  Stan Shih 
 תקופת הפעילות:  1 באוגוסט 1976 – הווה (48 שנים) 
 חברות בנות:  Acer (United States)  AOPEN  פאקרד בל  Altos Computer Systems  Gateway 
 מיקום המטה:  ניו טאיפיי, טאיוואן טאיוואן
 ענפי תעשייה:  מחשבים, חומרה, אלקטרוניקה
 מוצרים עיקריים:  מחשבים אישיים ומחשבים ניידים, מחשבי לוח, שרתים, רכיבי אחסון אלקטרוניים, צגים, וטלפונים חכמים
 הכנסות:  234,285,354,000 דולר טאיוואני חדש (נכון ל־2019) 
 רווח תפעולי:  24,716,786,000 דולר טאיוואני חדש (נכון ל־2019) 
 רווח:  2,632,565,000 דולר טאיוואני חדש (נכון ל־2019) 
 עובדים:  7,240 (נכון ל־2019) 
  
 www.acer.com
 
Acer (בסינית: 宏碁股份有限公司; בפין-יין: Hóngqi Gǔfèn Yǒuxiàn Gōngsī; נהגה: "אֵיְיסֵר") היא חברה טאיוואנית ותאגיד רב-לאומי, לייצור חומרה ואלקטרוניקה הממוקמת בעיר ניו טאיפיי, טאיוואן. בין מוצרי החברה ניתן למנות מחשבים אישיים ומחשבים ניידים, מחשבי לוח, שרתים, רכיבי אחסון אלקטרוניים, צגים, וטלפונים חכמים. Acer היא יצרנית המחשבים הרביעית בגודלה בעולם.
בתחילת שנות האלפיים, הציגה Acer מודל עסקי חדש, והפכה מיצרנית למפתחת ומשווקת, ומפקחת על תהליך היצור דרך היצרנים.
היסטוריה

Acer נוסדה על ידי סטן שאי, אשתו, וחמישה אנשים נוספים בשנת 1976 בשם "מולטיטק" (Multitech). החברה החלה כמפיצה של רכיבים אלקטרוניים ומתמחה בתחום המעבדים. היא ייצרה את מחשבי ה-Micro-Professor, והפכה ליצרנית מחשבים בולטת. שם החברה שונה לאחר מכן בשנת 1987 לשם Acer.
בשנת 1993 דיווחה החברה על רווח של 35 מיליון דולר. סך כל המכירות הוערכו בכ-3 מיליארד דולר בשנת 1994, והרווח עלה ל-205 מיליון דולר. בשנת 1995 התקדמה החברה מהמקום ה-14 למקום ה-9 בין יצרניות המחשב הגדולות ביותר, כאשר היא מאפילה על חברות מתחרות בולטות כגון HP, דל, וטושיבה.
בשנת 1998 החברה עברה שינוי פנימי של ארגון מחדש. לא ניכרה השפעה בעקבות השינוי ומחירי המניות ירדו, והחברה עברה שינוי נוסף. אחת הסיבות המרכזיות לנפילה הגדולה בביצועי החברה בעולם היא העסקה שחתמה עם יבמ ביוני 1999. היקף עסקה זו, שנחשבה בזמנה לעסקה הגדולה ביותר שחתמה חברה טאיוואנית עם חברה אמריקאית, היה 8 מיליארד דולר. במסגרתה אמורה הייתה אייסר לרכוש מיבמ כוננים קשיחים, שבבים וציוד נוסף, ואילו יבמ התחייבה לרכוש את מחשבי אייסר בהסכם OEM (הסכם ייצור צד שלישי) שבמסגרתו מייצרת אייסר מחשבים, הנמכרים תחת הלוגו של יבמ. בעקבות ההאטה בשוק המחשבים ב-2000, קיצצה יבמ את היקף ההזמנות מאייסר, והחברה נקלעה למצוקה. ואולם בזאת לא תמו צרותיה. ב-2000 איבדה מנייתה 81% מערכה, בזמן שהבורסה בטאיוואן ירדה בכ-44% בלבד. אייסר נאלצה לפטר כ-10% מכוח העבודה שלה ולהציג תוכנית רה-ארגון דרמטית. במסגרת תוכנית זו אייסר נפטרה מעסקי הייצור שלה לטובת התמקדות בפיתוח ועיצוב תוך השארת עסקי הייצור לחברות OEM. בסוף שנת 2000 החליטה אייסר להתפצל לשתי חברות עצמאיות: חברה למחשבי אייסר ממותגים, וחברה המשמשת קבלנית ייצור עבור מותגים אחרים (Wistron).
האסטרטגיה הייתה נכונה, ועבדה במיוחד באירופה, שם הפכה החברה להיות מותג מוביל בתחום המחשבים. בשנת 2003 צמחו מכירותיה של Acer ב-48% לרמה של 4.6 מיליארד דולר, מה שהציב אותה במקום ה-5 מבין יצרניות המחשב בעולם. החברה המשיכה לצמוח ושיפרה את אסטרטגיות השיווק שלה, ובשנת 2006 מכירותיה השנתיים עלו על 16 מיליארד דולר. נתח השוק של Acer ירד באמריקה במקביל לעליה גדולה באירופה.
בשנת 2008 רכשה החברה את חברת פאקרד-בל (Packard Bell) האמריקאית, מ-NEC (אנ') היפנית.
פעילות בישראל

אייסר נכנסה לשוק הישראלי ב-1994 עת יצרה שותפות עם יורוקום. באוקטובר אותה שנה הודיעה על כוונתה להקים בראש העין קו ייצור מחשבים משותף עמה. במאי 96' נחנך קו הייצור שהופעל באמצעות חברה-בת חדשה, אייסר-יורוקום ישראל. המפעל אמור היה לייצר כ-3,000 מחשבים בחודש ולספק את צרכיה של ישראל והמזרח התיכון כולו. ב-95' מכרה אייסר בישראל 8,000 מחשבים, כ-4% מהמחשבים שנמכרו בישראל באותה שנה. המפעל אמור היה לשנות את מעמדה בשוק המקומי, ואולם עד פברואר 98' הוא ייצר רק כ-1,000 מחשבים בחודש. בתקופה זו הוחלט להרחיב את המפעל בעקבות זכייה של אייסר במספר מכרזים ארגוניים גדולים, בהם: תע"א, חברת החשמל, מחשוב כל המתנ"סים בישראל ועוד. ואולם, בסוף 1998 עלו היחסים בין אייסר ויורוקום על השרטון עקב סירובה של אייסר להיענות לדרישתה של יורוקום מאייסר להגדיל את ההשקעה שלה בפעילות בישראל כדי לקדם את מכירות המחשבים. נציגי אייסר שביקרו בישראל מתחו ביקורת על העובדה שנתח המכירות בשוק המחשבים הישראלי ממשיך להיות נמוך, בהשוואה להצלחות בשווקים באירופה ובארצות הברית, בין השאר עקב המתיחות הפוליטית בין ישראל - לבין העולם הערבי והמוסלמי, שסירבו לקנות מחשבים שנוצרו או אף הורכבו בישראל.
הם לחצו על יורוקום להגדיל את היקף המכירות בישראל. ואכן, במרץ 1999 בוטלה השותפות בין אייסר ויורוקום, וזו האחרונה מכרה את קו ייצור המחשבים והשיווק שלה בישראל לחברת קומפיוטרסטור מפתח תקווה ב-5 מיליון דולר. המפעל בראש העין נסגר וחלק ממנו הועבר לפתח תקווה.
בראיון ב-2009 ל"דה מרקר" אמר יאשה מקנוז, נציג אייסר בישראל, כי "אייסר פעילה בישראל בעיקר בשוק הפרטי, שמהווה כ-70% מכלל הפעילות, כאשר המגזר העסקי תופס רק כ-30%. אנחנו פועלים כאן בעזרת שני מפיצים, טכנו-רצף וניופאן. לשוק העסקי יש המון פוטנציאל, וכבר כיום יש ל-ACER הסכמים עם מפעל הפיס והחשכ"ל לאספקת מחשבים, להם נמכרו כ-4,000 מחשבים ניידים תוך חמישה חודשים. אנחנו רוצים לבנות בישראל מערך הפצה, לסקטור העסקי, עם שלושה-ארבעה מפיצים".
מוצרים

נטבוק מדגם Acer Aspire One
מחשב נייד מדגם Acer Aspire 8920
מסך מחשב מדגם Acer AL1916W
ראו גם

ASUS
פאקרד בל
הערות שוליים

↑  רוני ליפשיץ, ‏מנכ"ל אייסר-יורוקום: גידול בשוק המחשבים התואמים בשל המיתון, באתר גלובס, 10 בפברואר 1998
↑  חברת יורוקום במשא ומתן להפסקת ההתקשרות עם ענק המחשבים אייסר, באתר גלובס, 31 בדצמבר 1998
↑  השותפות יורוקום אייסר פורקה - יורוקום מכרה את קו המחשבים לקומפיוטרסטור, באתר גלובס, 15 במרץ 1999
↑  [ http://technation.themarker.com/internet-technologies/1.1760375 " אייסר מסתערת על השוק הישראלי"]
| --- | --- |
בקרת זהויות :  NLI: 987007345030105171  GND: 5134024-0  ISNI: 0000 0000 9728 7677  LCCN: nr97005237  VIAF: 143895753   WorldCat (עם VIAF): 143895753
Gettin' Over You

Gettin' Over You הוא שיר של הדי.ג'יי הצרפתי דייוויד גטה בהשתתפות הזמר כריס ויליס, פרגי והצמד LMFAO. השיר הופץ כסינגל החמישי מתוך אלבומו הרביעי של גטה, One Love, ב-12 באפריל 2010 על ידי וירג'ין רקורדס.
השיר הוא רמיקס לשיר "Gettin' Over" אשר יצא כסינגל שיווקי לאלבום, One Love והשתתף בו, כריס וויליס. מאוחר יותר נוספו קולותיהם של יתר האמנים.
בתחילה, הזמר וויל אי. אם. היה אמור להשתתף בשיר, לצדה של פרגי אך הוא הוחלף על ידי הצמד האמריקאי, LMFAO. גטה סיפר בריאיון למגזין "דיגיטל ספיי" כי סירב לתת ללהקת הבלאק אייד פיז להקליט את גרסתם לשיר לאלבומם, The E.N.D.. במקום זאת, גטה הציע לפרגי להשתתף בשיר והיא נענתה בחיוב
.
השיר הפך לשירו הראשון של גטה המגיע למקום הראשון במצעד הצרפתי, ובנוסף הגיע לצמרת המצעדים ברחבי העולם.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 4 |  |
|  אוסטרליה | מצעד הסינגלים האוסטרלי | 5 |  |
|  איטליה | מצעד הסינגלים האיטלקי | 3 |  |
|  ארצות הברית | בילבורד הוט 100 | 31 |  |
|  ארצות הברית | בילבורד שירי דאנס/מועדונים | 1 |  |
|  דנמרק | היטליסטן | 19 |  |
|  הולנד | מצעד 40 הסינגלים ההולנדיים | 31 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 12 |  |
|  נורווגיה | VG-lista | 20 |  |
|  ניו זילנד | המצעד הניו זילנדי הרשמי | 3 |  |
|  ספרד | PROMUSICAE | 10 |  |
|  פלנדריה | אולטראטופ 50 | 28 |  |
|  צרפת | SNEP | 1 |  |
|  שוודיה | סוורייטופליסטן | 28 |  |
|  שווייץ | המצעד השווייצרי | 11 |  |
1898 בארצות הברית

| 0 | 1 | 2 | 3 |
| --- | --- | --- | --- |
| «««  1897   1896  1895 |  דגל ארצות הברית | 1898  בארצות הברית |  »»»  1899   1900   1901 |
כל ערכי השנים בארצות הברית • אירועים בולטים בעולם ב-1898 פורטל ארצות הברית • לוח שנה של שנת 1898
1898 בארצות הברית הייתה השנה בה חגגה ארצות הברית 122 שנה מיום היווסדה.
הנהגה

הנשיא: ויליאם מקינלי (המפלגה הרפובליקנית)
סגן הנשיא: גארט הוברט (המפלגה הרפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
1 בינואר – יצירת הכרך ניו יורק, על ידי איחוד מוניציפלי של מנהטן, ברוקלין, קווינס, הברונקס וסטטן איילנד לכדי עיר אחת
15 בפברואר – ספינת המלחמה האמריקאית מיין (USS Maine) מתפוצצת במפרץ הוואנה, מה שמביא לפרוץ מלחמת ארצות הברית–ספרד
19 באפריל – הקונגרס של ארצות הברית מעביר חוקים ומכריז על קובה כמדינה חופשית ועצמאית וכי לארצות הברית אין דרישות על שטחה
10 ביוני – מלחמת ארצות הברית–ספרד: הנחתים האמריקאים נוחתים במפרץ גואנטנמו בקובה, ובתוך חודש מפרקים את המושבה הספרדית האחרונה בחצי הכדור המערבי
21 ביוני – גואם הופכת לטריטוריה של ארצות הברית
25 ביולי – מתחילה פלישת ארצות הברית לפוארטו ריקו כשחיילים אמריקאים נוחתים במפרץ גואניקה
10 בדצמבר – חוזה פריז שם קץ למלחמת ארצות הברית–ספרד
נולדו

9 באפריל – פול רובסון, זמר ופעיל פוליטי אפרו-אמריקאי (נפטר ב-1976)
26 בספטמבר – ג'ורג' גרשווין מלחין יהודי אמריקאי (נפטר ב-1937)
7 באוקטובר – אלפרד ואלנשטיין, צ'לן ומנצח אמריקאי, (נפטר ב-1983)
נפטרו

פרק זה לוקה בחסר. אנא תרמו לוויקיפדיה ו.
19 בנובמבר – דון קרלוס ביואל, קצין בצבא ארצות הברית. (נולד ב-1818)
15 בפברואר - פורצת מלחמת ארצות הברית–ספרד
1897 בארצות הברית

| 0 | 1 | 2 | 3 |
| --- | --- | --- | --- |
| «««  1896   1895  1894 |  דגל ארצות הברית | 1897  בארצות הברית |  »»»  1898   1899   1900 |
כל ערכי השנים בארצות הברית • אירועים בולטים בעולם ב-1897 פורטל ארצות הברית • לוח שנה של שנת 1897
1897 בארצות הברית הייתה השנה בה חגגה ארצות הברית 121 שנה מיום היווסדה.
הנהגה

הנשיא: גרובר קליבלנד (המפלגה הדמוקרטית) עד 4 במרץ, ויליאם מקינלי (המפלגה הרפובליקנית)
סגן הנשיא: עדלי סטיבנסון (המפלגה הדמוקרטית) עד 4 במרץ, גארט הוברט (המפלגה הרפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
4 במרץ – ויליאם מקינלי מושבע כנשיא ה-25 של ארצות הברית.
16 ביוני – מתחילה בהלת הזהב באלסקה עם גילוי זהב בבוננזה קריק
25 ביולי – הסופר ג'ק לונדון מפליג כדי להצטרף לבהלת הזהב של קלונדייק, שם יכתוב את ספריו הראשונים
31 באוגוסט – תומאס אלווה אדיסון רושם פטנט על הקינטוסקופ, מקרן הקולנוע הראשון
1 בספטמבר – בבוסטון נחנכת הרכבת התחתית הראשונה בצפון אמריקה
נולדו

11 בפברואר – אמיל פוסט, מתמטיקאי אמריקני (נפטר ב-1954)
27 בפברואר – מריאן אנדרסון, מוזיקאית אמריקאית (נפטרה ב-1993)
26 ביולי – פול גאליקו, סופר אמריקאי (נפטר ב-1976)
25 בספטמבר – ויליאם פוקנר סופר אמריקאי (נפטר ב-1962)
נפטרו

פרק זה לוקה בחסר. אנא תרמו לוויקיפדיה ו.
4 במרץ: ויליאם מקינלי מושבע כנשיא ה-25 של ארצות הברית
Debut

Debut (בכורה), הוא אלבום האולפן השני של הזמרת האיסלנדית ביורק. האלבום יצא לאור ביולי 1993, לאחר התפרקות להקת השוגרקיובס במסגרתה פעלה עד אז. היא קראה לאלבום "בכורה" כסימן לדרך חדשה, ולמעשה אלבום הבכורה האמיתי שלה, "ביורק", יצא ב-1977, בהיותה בת 11 בלבד. Debut הופק על ידי נלי הופר וביורק עצמה, ביסס את קהל מעריציה של ביורק מחוץ לאיסלנד ויצר מעריצים אדוקים בבריטניה, ארצות הברית ובמדינות אחרות.
דביו זכה למעמד של אלבום פלטינה בארצות הברית. השיר "Play Dead", שיתוף הפעולה של ביורק עם דייוויד ארנולד, הוסף במהרה כרצועת בונוס שמסיימת את האלבום בהוצאתו המחודשת בבריטניה, אחרי שהסינגל כמעט ונכנס לרשימת עשרת הגדולים בטבלאות הסינגלים בבריטניה ב-1993.
דביו הגיע בשיאו למקום ה-61 בטבלת הבילבורד בארצות הברית, ולמקום השלישי בטבלת האלבומים הבריטית. ב-1998, קוראי המגזין Q דירגו את דביו כאלבום ה-74 הטוב בכל הזמנים. האלבום מכר מעל 3 מיליון עותקים ברחבי העולם, ו-921,000 עותקים בארצות הברית נכון להיום.
מדבריה של ביורק על האלבום

על האלבום: "קשה מאוד להגיד על מה בדיוק האלבום. אני רוצה שהוא יהיה הצהרה של אינדיבידואליות. אבל עדיין יש לי דרך ארוכה ללכת, כך שאני קצת מבולבלת, משום שאני פשוט יודעת שאני יכולה לעשות הרבה יותר טוב מאשר האלבום הזה... אם יצאת למקום כלשהו ונהנית מאוד, אתה לא מתעורר למחרת ומנסה להבין למה זה קרה. זה לא בגלל שום דבר. זאת פשוט האווירה, האנשים, הכימיה בין חברים, מצב הרוח שלך, מה קרה לפני זה, מה יקרה אחרי. ואתה לא יכול להסביר את זה, ואני לא מבינה למה צריך לעשות את זה. זה אותו דבר בנוגע לשירים". (The Face, נובמבר 1993)
על הכותרת Debut ("בכורה") : "אני לא באמת מסתכלת על עצמי כזמרת. מעולם לא תכננתי להיות זמרת, האמת. וזאת הסיבה שלאלבום החדש שלי קוראים דביו". (רולינג סטון, ספטמבר 1993)
על הזמן הרב שלקח לה ליצור את האלבום: "אחת מהסיבות שלקח לי כל כך הרבה זמן הייתה משום שחשבתי שזה מאוד אנוכי ואגואיסטי לעשות אלבום משל עצמי". (Details, יולי 1994)
על הציפיות הנמוכות: "כשעשיתי את Debut, כל הזמן אמרתי לאנשים, 'בבקשה אל תתרגשו יותר מדי. אני יכולה לעשות משהו הרבה יותר טוב'. אנשים חשבו שאני יומרנית, אבל בכלל לא הייתי, באמת התכוונתי לזה". (הטיימס, 1998)
על קידום האלבום: "זה היה בסדר בחצי השנה הראשונה; שבעה חודשים לאחר מכן, זה כבר היה קצת יותר מסובך; שמונה חודשים לאחר מכן, התחלתי להכות אנשים. אני מספרת לאחרונה בדיחה מטופשת ומגוחכת להחריד, על כך שהתנ"ך בבריטניה שונה. אלוהים יצר את העולם ביום אחד, ואחר כך הוא דיבר על זה במשך שמונה ימים". (The Face, נובמבר 1993)
רשימת השירים

כל השירים נכתבו על ידי ביורק, אלא אם כן מצוין אחרת.
סינגלים

הסינגל הראשון מתוך האלבום הוא "Human Behaviour", שיצא ביוני 1993. זהו גם הסינגל הראשון בקריירת הסולו של ביורק. המילים מדברות על טבע האדם ורגשותיו מנקודת מבטה של חיה. השיר הוא החלק הראשון בטרילוגיית שירים שכוללת את "Isobel" מאלבומה השני של ביורק, Post, ואת "Bachelorette" מהאלבום השלישי של ביורק, הומוג'ניק. השיר זכה להצלחה יחסית והגיע למקום ה-36 בטבלאות הסינגלים בבריטניה. לשיר צולם קליפ בבימויו של הבמאי הצרפתי מישל גונדרי, ששיתף פעולה עם ביורק פעמים רבות. הקליפ, שמבוסס בחופשיות על המעשייה זהבה ושלושת הדובים, היה מועמד לפרסים רבים.
הסינגל השני מתוך האלבום הוא "Venus as a Boy", שיצא באוגוסט 1993. הוא הגיע בשיאו למקום ה-29 בטבלאות הסינגלים בבריטניה. לסינגל צולם קליפ בבימויה של סופי מולר, בו ביורק מלטפת ומבשלת ביצים במטבח. אחר כך היא מרימה לטאת מחמד, וגם נהיית מוקפת בניצוצות.
הסינגל השלישי מתוך האלבום הוא "Play Dead", שיצא באוקטובר 1993. זוהי יצירה קודרת שמלווה על ידי מיתרים נוגים. המילים מדברות על העמדת פני חסרת תחושה כדי למנוע כאב נפשי. במקור השיר לא נכנס לאלבום והוקלט בשביל הסרט "The Young Americans", אך לאחר מכן הוסף כשיר בונוס בהוצאה המחודשת של האלבום. בזמנו היה זה הסינגל הכי מצליח של ביורק בבריטניה. לסינגל צולם קליפ בבימויו של דאני קאנון.
הסינגל הרביעי מתוך האלבום הוא "Big Time Sensuality", שיצא בנובמבר 1993. השיר קופצני, בסגנון פופ-האוס, העוסק בליהנות מהחיים כמה שניתן. השיר עזר להגדיל את הפופולריות של ביורק בעולם, במיוחד בארצות הברית. לסינגל צולם קליפ בו ביורק רוקדת על גג של משאית הובלה שנוסעת בניו יורק באמצע היום.
הסינגל החמישי והאחרון מתוך האלבום הוא "Violently Happy", שיצא במרץ 1994. המילים מדברות על ביורק שמרגישה אהבה כה עזה שהיא בעצם מסוכנת, והיא מבקשת שאהובה יחזור כדי להרגיע אותה. הסינגל הגיע בשיאו למקום ה-13 בטבלאות הסינגלים בבריטניה. לסינגל צולם קליפ בבימוי ג'ין באפטיסט.
טבלאות וזיכויים

| מדינה | מיקום שיא | זיכוי | מכירות |
| --- | --- | --- | --- |
| אוסטריה | 27 | - | - |
| אוסטרליה | 10 | - | - |
| אירלנד | 10 | - | - |
| ארצות הברית | 61 | פלטינה | 921,000 + |
| בריטניה | 3 | פלטינה 2X | 600,000 + |
| גרמניה | 24 | - | - |
| נורווגיה | 9 | - | - |
| צרפת | 25 | - | - |
| קנדה | - | זהב | 50,000 + |
| שוודיה | 2 | פלטינה | 60,000 + |
| שווייץ | 18 | - | - |
.NET

| --- | --- |

 מחזור חיים:  27 ביוני 2016 – הווה (8 שנים) 
 גרסה אחרונה:  8.0.10 (8 באוקטובר 2024) 
 מערכת הפעלה:  Microsoft Windows, OpenBSD, לינוקס, macOS, FreeBSD 
 נכתבה בשפות:  סי שארפ, C++ 
 סוג רישיון:  רישיון MIT 
 קוד מקור:  https://github.com/dotnet/core  https://github.com/dotnet/runtime (.NET Runtime) 
 dotnet.microsoft.com
 
‎.NET (דוט נט, בעבר נקראה NET Core.) היא פלטפורמה חופשית מבית חברת התוכנה מיקרוסופט, מבוססת קוד פתוח וחוצה-פלטפורמות, המאפשרת פיתוח והרצת תוכנה. הפלטפורמה יועדה להחליף את NET Framework. והיא תומכת במגוון רחב של תוכנות שפותחו בסביבת NET Framework., בתנאי שקוד המקור עבר הידור לדוט נט.
שחרור NET Core. היווה מהלך מהפכני באסטרטגיה הריכוזית של "מיקרוסופט" מפני שהוא מאפשר הרצת קוד שפותח עבור NET. לא רק על "חלונות" אלא גם על לינוקס ו-MacOS, מכשירים ניידים וכיוצא באלו. על ידי כך, למרות החיסרון של פגיעה אפשרית ברכש של מערכת ההפעלה "חלונות", למעשה מפצה על כך היתרון של הרחבת שוק היעד באופן משמעותי, של תוכנות שפותחו בארכיטקטורת NET. והיו נחלתם הבלעדית של משתמשי "חלונות".
ארכיטקטורה

הגם ש-NET Core. חולקת תת-קבוצה של ממשקי ה-API עם ה-NET Framework., היא מגיעה עם הרחבות משלה שאינן כלולות ב-NET Framework., יתרה מכך, היא מכילה את CoreRT לתמיכה בהידור בתצורת "Ahead-of-time" של NET.
NET Core. תומכת בפלטפורמות ובסביבות הבאות:
ASP.NET Core – לפיתוח אפליקציות מקוונות
אפליקציות מסוג שורת פקודה (Command Line)
ספריות (Libraries או Class Libraries)
UWP – אפליקציות מסוג Universal Windows Platform
WPF ו-Windows Forms החל מגרסה 3.0
ארכיטקטורה > רכיבים מרכזיים

CoreCLR – (בדומה ל-CLR של NET Framework.), מכונה וירטואלית שמריצה תוכנות NET. ותומכת באופן מלא ב-CLR.
מהדר – היא מגיעה עם מהדר JIT משופר בשם RyuJIT‏ (‏Ryu משמעו ביפנית "דרקון").
CoreFX – פיצול מזלג חלקי מרכיב ה-FCL של NET.‏
גרסאות

| מספר הגרסה | תאריך שחרור | חידושים ועדכונים |
| --- | --- | --- |
| NET Core 1.0. | 27 ביוני 2016 | הגרסה הרשמית הראשונה של NET Core. |
| NET Core 1.1. | 16 בנובמבר 2016 | תאימות ל-Mac OS Sierra (שוחררה יחד עם Visual Studio 2017) |
| NET Core 2.0. | 14 באוגוסט 2017 | תמיכה ב-Razor Pages, הידור יחיד למספר רב של מערכות לינוקס, ותמיכה מובנית בקריפטוגרפיה. |
| NET Core 2.1. | 30 במאי 2018 | שחרור אפליקציות עם זמן ריצה מובנה, וכן דחיסה גבוהה של קבצים. |
| NET Core 2.2. | 4 בדצמבר 2018 | האזנה לאירועים בזמן הריצה. בנוסף ישנה תמיכה בהידור תלוי מסגרת – שיהיה קטן יותר אך ישתמש בשירותי זמן הריצה שמותקנים על המערכת. |
| NET Core 3.0. | 23 בספטמבר 2019 | תמיכה באפליקציות שולחן עבודה ל"חלונות" לראשונה, אפליקציה בת קובץ יחיד, תמיכה ב-C# 8.0, שיפור מהירות ה-Json, תמיכה ב-HTTP/2, עדכון ושיפור ספריות הקריפטוגרפיה, אפשור גישה ליציאה טורית, ותמיכה במערכות מבוססות arm64. |
| NET 5.0. | 10 בנובמבר 2020 | החלפה של NET Framework. באופן סופי (אך עדיין ישנה תמיכה בה) – על כן ישנה ״קפיצה״ בגרסאות (שהרי הגרסה האחרונה של NET Framework. היא 4.8), ושיפור משמעותי במהירות של ספריית ה-JSON. |
| NET 6. | 2021-11-08 | Visual Studio 2022 גרסה 17.0 |
| NET 7. | 2022-11-08 | Visual Studio 2022 גרסה 17.4 |
| NET 8. | 14-11-2023 | Visual Studio 2022 גרסה 17.8, C#12.0. |
ראו גם

Xamarin
.NET Framwork
הערות שוליים

↑  .NET Core 3 and Support for Windows Desktop Applications, .NET Blog, ‏2018-05-07 (באנגלית)
↑  Landwerth, Immo (3 בפברואר 2015). "CoreCLR is now Open Source". .NET Framework Blog. מיקרוסופט. נבדק ב-27 בפברואר 2015. {{cite web}}:  (עזרה)
↑  "Why RyuJIT? How was the name chosen?". nuWave eSolutions Development Team Blog. נבדק ב-21 ביוני 2016. {{cite web}}:  (עזרה)
↑  Landwerth, Immo (4 בדצמבר 2014). "Introducing .NET Core". .NET Framework Blog. מיקרוסופט. נבדק ב-27 בפברואר 2015. {{cite web}}:  (עזרה)
↑  rpetrusha, What's new in .NET Core 2.0, docs.microsoft.com (באנגלית)
↑  rpetrusha, What's new in .NET Core 2.1, docs.microsoft.com (באנגלית)
↑  Thraka, What's new in .NET Core 3.0, docs.microsoft.com (באנגלית)
↑  Announcing ASP.NET Core in .NET 5, ASP.NET Blog, ‏2020-11-10 (באנגלית אמריקאית)
↑  "Announcing .NET 6". .NET Blog (באנגלית אמריקאית). 8 בנובמבר 2021. נבדק ב-8 בנובמבר 2021. {{cite web}}:  (עזרה)
↑  "Announcing .NET 6". Microsoft. 8 בנובמבר 2021. {{cite web}}:  (עזרה)
↑  הכרזת .net 8, ‏14/11/2023
| מיקרוסופט |
| --- | --- | --- |
| שירותי אונליין | Live (msn) ‏• Outlook.com ‏• בינג • OneDrive ‏• Microsoft Azure •‏ Office Online ‏• מיקרוסופט 365 • ‏Groove |  |
| חומרה | Surface ‏• Xbox Series X/S ‏• Xbox One ‏• Xbox 360 ‏• Xbox ‏• Kinect ‏• זון |  |
| מערכות הפעלה | Microsoft Windows •‏ Windows Phone ‏• Windows Server ‏• Windows CE ‏• Windows Mobile |  |
| פלטפורמות וסביבות פיתוח | ויז'ואל סטודיו‏ • Visual Studio Code •‏ Microsoft Silverlight |  |
| תוכנות מחשב | מיקרוסופט טיסה • אינטרנט אקספלורר • מיקרוסופט אדג' • סקייפ • Microsoft Mathematics ‏• Microsoft Security Essentials •‏ Microsoft Office ‏• Windows Defender ‏• SQL CE ‏• Microsoft Teams |  |
| תוכנות שרת | Microsoft SQL Server‏ • SharePoint‏ • Internet Information Services • שרת Exchange‏ • Microsoft Biztalk Server‏ • Active Directory |  |
| אנשי מפתח | ביל גייטס • פול אלן • סטיב באלמר • סאטיה נאדלה |  |
| טכנולוגיות | ‎.NET •‏ DirectX •‏ ‎.NET Core |  |
Gettin' Smile

Gettin' Smile הוא אלבום הבכורה של להקת הרוק הבריטית סמייל, אשר יצא לאור ב-23 בספטמבר 1982 ביפן בלבד, שתים-עשרה שנים לאחר פירוק הלהקה. האלבום מכיל שישה שירים שהוקלטו על ידי הבסיסט טים סטאפל, הגיטריסט בריאן מיי והמתופף רוג'ר טיילור לפני שהשניים האחרונים זכו לתהילה כחברי להקת קווין המצליחה. האלבום מכיל את השירים "Earth" ו-"Step on Me" שיצאו לאור כסינגלים ואת השיר "Doin' Alright" שנכלל ב-Queen, אלבום הבכורה של קווין משנת 1973.